Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [3. számú melléklet a 26/1997. (VII. 10.) MKM rendelethez]
Paragraph Index: 73

2. évfolyam Szókincs: 300 aktív és 100 passzív lexikai egység. Beszédértési készség Legyen képes a tanuló hallott, a normális beszédtempónál kissé lassabban elhangzott, a tanult lexikán túl nem lépő mondatokat, néhány mondatos, egyszerű szöveget megérteni. Legyen képes a hallott utasításoknak, felszólításoknak és információknak megfelelően reagálni. Beszédkészség Tudjon begyakorolt, elsajátított szavakkal alkotott egyszerű mondatokat ismételni, illetve kimondani. Tudjon a tanult témakörökben egyszerű kérdéseket feltenni, és ezekre válaszolni, reagálni. Legyen képes a tanuló a tanult témakörökben 4-5 mondatos önálló gondolatközlésre. Törekedjen a helyes hanglejtés, hangsúly és ritmus használatára. Olvasásértési készség Ismerjék fel és értsék meg a tanult szavakat és kifejezéseket, egyszerű mondatokat. Tudjon a tanult témakörökben egyszerű utasításokra olvasás alapján reagálni. Legyenek képesek rövidebb tanult szöveget helyes kiejtéssel, hanglejtéssel, hangsúllyal és helyes ritmusban felolvasni, és az ellenőrző kérdésekre választ adni. Írásbeli készség Tudjon ismert szavakból álló szöveget lemásolni, illetve tollbamondás után az ismert szavakat leírni. Tudja az ismert szavak hiányzó betűit pótolni.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes